พระราชบัญญัติเหรียญรัตนาภรณ์ รัชกาลที่ 8 พุทธศักราช 2480
ประกาศวันที่ 1937-08-23

content: พระราชบัญญัติ เหรียญรัตนาภรณ์ รัชกาลที่ ๘ พุทธศักราช ๒๔๘๐
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา เจ้าพระยายมราช พล. อ. เจ้าพระยาพิชเยนทรโยธิน ตราไว้ ณ วันที่ ๑๔ สิงหาคม พุทธศักราช ๒๔๘๐ เป็นปีที่ ๔ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรจะสร้างเหรียญรัตนาภรณ์รัชกาลปัจจุบันขึ้นไว้พระราชทานเป็นส่วนพระองค์พระมหากษัตริย์ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติเหรียญรัตนาภรณ์รัชกาลที่ ๘ พุทธศักราช ๒๔๘๐”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ลักษณะแห่งเหรียญรัตนาภรณ์ตามพระราชบัญญัตินี้ให้มีอักษรพระบรมนามาภิไธย อ.ป.ร. อยู่ในขอบวงกลมซึ่งมีรัศมีมีหูสำหรับร้อยแพรแถบข้างบน ทำด้วยทองคำ เงิน และเงินขัดเงายักเยื้องไว้อย่างต่างกัน มีลำดับเป็น ๕ ชั้น ดังนี้ ชั้นที่ ๑ เรือนเงินประดับเพชรทั้งดวง หูทองคำ ชั้นที่ ๒
sectionNo: 3
content: อักษรพระบรมนามาภิไธยทองคำลงยาแดง ขอบเรือนเงินประดับเพชร หูทองคำ ชั้นที่ ๓ อักษรพระบรมนามาภิไธยทองคำลงยาแดง ขอบเพชรสร่งเงิน หูทองคำ ชั้นที่ ๔ อักษรพระบรมนามาภิไธยทองคำ ขอบเพชรสร่งเงิน หูเงิน กาไหล่ทอง ชั้นที่ ๕ อักษรพระบรมนามาภิไธยเงิน ขอบเพชรสร่งเงิน หูเงิน กาไหล่ทอง ให้มีแพรแถบพื้นสีเหลือง
sectionNo: 3
content: มีริ้วแดง ๒ ข้าง กว้าง ๒๓ มิลลิเมตร สอดร้อยหูเหมือนกันทั้ง ๕ ชั้น สำหรับพระราชทานสตรีผูกเป็นรูปแมลงปอ สำหรับพระราชทานบุรุษไม่ผูก ใช้กลัดอกเสื้อ
sectionNo: 4
content: มาตรา ๔ เหรียญนี้พระมหากษัตริย์จะพระราชทานแก่ผู้ใด แล้วแต่จะทรงพระราชดำริเห็นสมควรโดยพระมหากรุณา มีประกาศนียบัตรลงลายพระราชหัตถเลขาประทับพระราชลัญฉกรเป็นสำคัญกำกับไว้ด้วย ผู้ซึ่งได้รับพระราชทานเหรียญชั้นใด จะเขียนหมายย่อไว้ท้ายชื่อก็ให้เขียนหมายเหรียญชั้นนั้น ดังนี้ ชั้นที่ ๑ หมาย อ.ป.ร. ๑ ชั้นที่
sectionNo: 4
content: ๒ หมาย อ.ป.ร. ๒ ชั้นที่ ๓ หมาย อ.ป.ร. ๓ ชั้นที่ ๔ หมาย อ.ป.ร. ๔ ชั้นที่ ๕ หมาย อ.ป.ร. ๕
sectionNo: 5
content: มาตรา ๕ เหรียญนี้พระราชทานเป็นของส่วนพระองค์ จะต้องส่งคืนแต่ดวงเดิมเมื่อได้รับพระราชทานดวงใหม่เลื่อนเป็นชั้นสูงขึ้นไป ดวงที่ได้รับพระราชทานประจำตัวนั้นทรงพระกรุณาโปรดเกล้าฯ พระราชทานเป็นสิทธิ์ แม้ผู้ซึ่งได้รับพระราชทานล่วงลับไปแล้ว
sectionNo: 5
content: ก็ให้ตกทอดเป็นมรดกแก่ทายาทเพื่อจะได้เก็บไว้เป็นที่ระลึกในวงศ์ตระกูลสืบไป หากว่าทายาทมีปรารถนาจะเชิดชูเกียรติคุณจะเอาแต่ดวงเหรียญร้อยสร้อยสวมคอก็พระราชทานพระบรมราชานุญาตให้สวมได้ แต่จะร้อยแพรแถบเอาไปใช้ประดับไม่ได้
sectionNo: 6
content: มาตรา ๖ ให้นายกรัฐมนตรีมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการพ.อ. พหลพลพยุหเสนานายกรัฐมนตรี